נטע גל-עצמון

נטע גל-עצמון מרצה בכנס פורום הנשים - ארגון היועצות המשפטיות. "נשים מובילות ומצליחות מספרות את סיפורן"
נטע גל-עצמון (נולדה ב-23 בינואר 1970) היא אוצרת עצמאית, חוקרת ומרצה לאמנות עכשווית.

== ביוגרפיה ==
נטע גל-עצמון נולדה וגדלה בירושלים.

בשנים 1997-1991 רכשה גל-עצמון את השכלתה בלימודי תואר ראשון בקולנוע וטלוויזיה, בפקולטה לאמנויות, באוניברסיטת תל אביב.

בשנים 1997–2003 למדה לתואר שני, בחוג לתולדות האמנות, בהתמחות במוזיאולוגיה ואמנות מודרנית, בפקולטה לאמנויות, אוניברסיטת תל אביב והוכשרה בלימודי מוזיאולוגיה, בהנחיית האוצר פרופסור מרדכי עומר, בגלריה האוניברסיטאית ע"ש גניה שרייבר.

גל-עצמון אוצרת תערוכות יחיד של אמנים ישראליים ובינלאומיים, צעירים וותיקים, כמו גם תערוכות קבוצתיות בחללים מובילים. בין היתר אצרה במוזיאון פתח תקווה לאמנות עכשווית, מוזיאון הרצליה לאמנות עכשווית, המרכז לאמנות עכשווית (CCA) בתל אביב, מוזיאון בת ים לאמנות (MOBY), בית הנסן - מרכז לעיצוב ומדיה בירושלים ו"זמן לאמנות", בניהולו האמנותי של גדעון עפרת.

לצד עבודתה כאוצרת עצמאית משמשת גל-עצמון, החל משנת 1997, כאוצרת אוספים פרטיים ויועצת רכישות לכמה מאוספי האמנות העכשווית המובילים בארץ. בעבר ניהלה את אוסף משפחת ברנדס ואוסף דורון סבג. עבודתה האוצרותית של גל-עצמון דנה בסוגיות עכשוויות שונות, באמצעות יצירות אמנות.

החל משנת 2006 עוסקת גל-עצמון גם כמרצה במקומות שונים, ביניהם: פיתוח מקצועי של מורים לאומנות מטעם משרד החינוך, הוראת אוצרות ללימודי תעודה בתוכנית האוצרות של היחידה ללימודי המשך ולימודי חוץ של הטכניון, בפקולטה לאמנויות ע"ש יולנדה ודוד כץ באוניברסיטת תל אביב וכמרצה אורחת בתוכנית לימודי ההמשך - המדרשה לאמנות בית ברל.

בשנים 2010–2012 כיהנה כאוצרת וכמנהלת גלריה "החדר", תל אביב.

גל-עצמון ניהלה את תוכנית לימודי האוצרות במסגרת לימודי החוץ של הטכניון בתל אביב ותוכנית אוצרות להכשרת אוצרים במגזר הערבי, בגלריה לאמנות אום אל-פחם.

בשנים 2014-2015, שימשה כשופטת בוועדת פרס אמן בקהילה מטעם משרד התרבות והספורט וכשופטת בגלריה apexart N.Y לפרויקטים אמנותיים בגלריה ומחוצה לה בהתאמה.

== תערוכות בולטות ==

* חדווה, גדעון וכל השאר, תערוכת יחיד - גדעון גכטמן, בית האמנים תל אביב, תל אביב (2003)
* שברים, פסיפס ואקטואליה, זמן לאומנות - מרכז לאומנות ישראלית (2004-2005)
* שפה זרה, הגלריה לאומנות, אום אל-פחם (2005)
* 16 מתוק - על נערות וגיל ההתבגרות, מוזיאון בת ים לאומנות (MOBY), בת ים (2007)
* תערוכת יחיד - צילה לוטנגר, המרכז לאומנות עכשווית (CCA), תל אביב (2007)
* אתמול כשהים היה השטוח, תערוכת יחיד - צילה לויטנגר, גלריית החדר, תל אביב (2011)
* עצם עמלני, תערוכת יחיד - סשה סרבר, גלריית החדר, תל אביב (2011)
* קרנטינה, בית הנסן - מרכז לעיצוב ומדיה בירושלים, ירושלים (2013)
* קליף אוואנס, אזרח - הזאב והאומנת, מוזיאון הרצליה לאמנות עכשווית, הרצליה (2015)
* דזונג נינג - קולות האוטופיה, מוזיאון הרצליה לאמנות עכשווית, הרצליה (2016)
* אזרחים, מוזיאון פתח תקווה, פתח תקווה (2017)

== מבחר פרסומים ==
פרסומים וטקסטים בתוך קטלוגים

* 2004: "שברים: פסיפס באמנות ישראלית עכשווית", בתוך: שברים: פסיפס ואקטואליה, קט' תערוכה (תל אביב: זמן לאמנות – מרכז לאמנות ישראלית עכשווית), עמ' 20-5.
* 2005: "שפה זרה", בתוך: שפה זרה: אסד עזי ומאיר פיצ'חדזה, קט' תערוכה (אום אל-פחם: גלריה אום אל-פחם), עמ' 24-15.
* 2007: "בתוך הסבך", בתוך: 16 מתוק: על נערות וגיל ההתבגרות, קט' תערוכה (בת-ים: מוזיאון בת-ים לאמנות עכשווית), עמ' 8-3.
* 2007: "להרגיש בבית", טקסט נלווה לפרויקט המיוחד-לחלל, פגוש אותי בספרייה בתשע, מאת האמנית השווייצרית צילה לויטנגר (תל אביב: המרכז לאמנות עכשווית CCA).
* 2008: "נישט אונזערע (לא משלנו): סשה סרבר מארח את בוריס שץ ודוד וקשטיין", טקסט תערוכה (תל אביב: גלריה טבי דרזדנר).
* 2011: "צילה לויטנגר: אתמול, כשהים היה שטוח", טקסט תערוכה (תל אביב: גלריה החדר).
* 2013: "חדווה, גדעון וכל השאר", טקסט תערוכה (תל אביב: בית האמנים על שם יוסף זריצקי).
* 2013: "ארבעים ימי בידוד", טקסט תערוכה ל"קרנטינה", תערוכת וידאו וסאונד (ירושלים: בית הנסן).
* 2015: "קליף אוואנס: אזרח – הזאב והאומנת", בתוך: איה לוריא (עורכת), תערוכות: 11.4.15 – 14.2.15, קט' תערוכות (הרצליה: מוזיאון הרצליה לאמנות עכשווית) עמ' 9-8.
* 2016: "דזונג נינג: הפכים משלימים בתנועה מתמדת", בתוך: דזונג נינג: קולות האוטופיה, קט' תערוכה (הרצליה: מוזיאון הרצליה לאמנות עכשווית), עמ' 29-28.
* 2017: "אזרחים: על העבודות", בתוך: אזרחים, קט' תערוכה (פתח תקווה: מוזיאון פתח תקווה לאמנות), עמ' 6, 36-18.

== מראות הצבה של תערוכות שאצרה ==
<gallery widths="140" heights="140" perrow="6">
|מראה הצבה מתוך התערוכה "אזרחים", מוזיאון פתח תקווה לאמנות עכשווית, 2017; מימין כריסטינה לוקאס Cristina Lucas, "החרות במבט נוסף", וידאו HD, 2009; במרכז זוהר גוטסמן, "סולם ריכטר", יציקת פולימר ורכיבי אלקטרוניקה, 2017; משמאל בועז אהרונוביץ, "אזרחים", רישום דיגיטלי בהדפסה על PVC ,2017
|מראה הצבה מתוך התערוכה "אזרחים", מוזיאון פתח תקווה לאמנות עכשווית, אפריל-אוגוסט 2017; מימין ג'אן מריה טוסאטי Gian Maria Tosatti, "הומלנד", מיצב, 2014; במרכז רפאל לוזאנו המר Rafael Lozano-Hemmer, "מתח פנים", מיצב אינטראקטיבי, 1992; משמאל סשה סרבר, "באטמן", קלקר צבוע באקריליק, 2014
|מראה הצבה מהתערוכה "קרנטינה" בבית הנסן בירושלים, שילוב עבודות של אמנים בחלל התצוגה ההיסטורי של בית החולים למצורעים לשעבר ועיסוק בחוויות קיומיות הקשורות בתחושת בידוד, הרחקה והדרה. תערוכת וידאו וסאונד, ירושלים, 2013 עינת עריף-גלנטי, "דיכוטומיה", עבודה בתוך גומחה בקיר, טכניקה מעורבת, 2013
|מראה הצבה מהתערוכה "שברים/פסיפס ואקטואליה", תזה אוצרותית שחיברה בין אמנים לדיון על היסטוריה מקומית ואקטואליה״, זמן לאמנות- מרכז לאמנות ישראלית, תל-אביב, 2004-2005. מימין דוד וקשטיין, חיילים, פסיפס, 1999-2004; במרכז דינה שנהב, גומאוויר ואקריליק על קרטון בצוע, "2001 Game over"; על הרצפה דינה שנהב, "הבל המת", גומאוויר, אקריליק, פי.וי.סי וסופרלק, 2004
|מראה הצבה מתוך התערוכה "פגוש אותי בספרייה בתשע", צילה לויטנגר, מיצב וידיאו 2007, המרכז לאמנות עכשווית (CCA), תל אביב, ספטמבר-אוקטובר 2007
</gallery>

== קישורים חיצוניים ==
* 
* 
* 
* חגית פלג-רותם, [https://www.prtfl.co.il/archives/99326 סיכום 2017: פורטפוליו מסכם שנה בעולם האמנות הישראלי], פורטפוליו, 28.12.2017

==הערות שוליים==

קטגוריה:אוצרות ישראליות
קטגוריה:אוצרים ישראלים
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראליות שנולדו ב-1970
קטגוריה:ישראלים שנולדו ב-1970